stanford-oval/wikipedia huggingface dataset:
גיבורים להשכרה

| --- | --- |

גיבורים להשכרה, כפי שהופיעו על עטיפת החוברת Heroes for Hire Vol.3 #12 מנובמבר 2011. אמנות מאת דייוויד יארדין.
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  קייג' ופיסט: Power Man and Iron Fist #54 (דצמבר 1978) אורקל בע"מ: Heroes for Hire #1 (יולי 1997) נייט ו-וינג: Heroes for Hire Vol.2 #1 (אוקטובר 2006) נבלים להשכרה: Villains for Hire #0.1 (ינואר 2012) שכירים עבור כסף: Deadpool Vol.4 #1 (ינואר 2016)
 יוצרים:  אד הניגן, לי אליאס (קייג' ופיסט) רוג'ר סטרן, ג'ון אוסטרנדר ופסקואל פרי (אורקל בע"מ) ג'סטין גריי, ג'ימי פלמיוטי ובילי טוצ'י (נייט ו-וינג) דן אבנט, אנדי לנינג ורנטו ארלם (נבלים להשכרה) גארי דוגאן ומייק האות'ורן (שכירים עבור כסף)
 מידע
 סטטוס:  פעיל
 חברוּת בקבוצה:  גיבורים להשכרה: איירון פיסט, פאוור מן, גדג'ט, מנגלר, בן דונובן, סניר מג'יקו, דיסקו דוויל שכירים עבור כסף: דומינו (מנהיגה), דדפול, איש המכונה, נערה נגאסונית נפיצה, איש הגורילה, הקוף-המכה, טבח
 חברוּּת לשעבר בקבוצה:  אדם-קוף, אוולאנש, איש הנמלה, אלקטרה, בומבשל, גוסט ריידר, הלפיד האנושי, האיש הסגול, האביר השחור, האלמנה השחורה, החתולה השחורה, המעניש, הענק הירוק, הענקית הירוקה, הרקולס, התכריך, טיגריס לבן, טייגר שארק, טרנטולה, ליידי סטילט-מן, מאדקאפ/דדפול, מיסטי נייט, מון נייט, סילבר סייבל, ספיידרמן, פלדין, פלקון, קולין וינג, שאנג-צ'י, שוקר
 דמויות קשורות
 אויבים:  Master of the World 
 
גיבורים להשכרה (באנגלית: Heroes for Hire) היא קבוצה בדיונית של גיבורי-על המופיעה בחוברות הקומיקס ביקום מארוול קומיקס. הקבוצה המקורית הופיעה לראשונה בחוברת Power Man and Iron Fist #54 מדצמבר 1978, ונוצרה בידי הכותב אד הניגן והמאייר לי אליאס.
כשמה, קבוצה זו היא קבוצת גיבורי-על העובדת בתשלום, אך לעיתים עוזרת במקרים אחדים ללא תשלום. מייסדי הקבוצה היו לוק קייג' ואיירון פיסט, שלפני הקמת הקבוצה היו צמד גיבורי-על שותפים שעבדו בתשלום. מבין חברי הקבוצה הבולטים ניתן למנות את מיסטי נייט, קולין וינג, טיגריס לבן, פלקון, המעניש, מון נייט וספיידרמן. בינואר-מאי 2012 נכתבה מיני-סדרה בשם "נבלים להשכרה", המספרת על גרסת נבלי-על לקבוצה זו.
ביוגרפיה בדיונית > פאוור מן ואיירון פיסט

בשל היקף מכירות נמוך, הרצת לוק קייג'/פאוור מן שונתה להרצת "פאוור מן ואיירון פיסט", כדי להגדיל את המכירות לאור הפופולריות של איירון פיסט/דני ראנד. הצמד היו באופן לא-רשמי קבוצת גיבורים להשכרה הראשונה, ובאופן רשמי בהצטרפותו של עורך-הדין ג'רין הוגארת'. ההרצה והשותפות נמשכה עד חוברת #125, בה קייג' הואשם במותו לכאורה של ראנד.
ביוגרפיה בדיונית > כרך ראשון

כתוצאה ממותם לכאורה של גיבורי-על רבים באירועי "אונסלוט", הכותב ג'ון אוסטרנדר והמאייר פסקואל פרי יצרו בשנת 1996 הרצה חדשה לקבוצה למילוי הרווח שנוצר במכירת החוברות. העלילה היא הקמת צוות חדש בידי איירון פיסט וג'ים האמונד, שכלל בין היתר את קייג', האביר השחור, הרקולס, הענקית הירוקה, איש הנמלה ודדפול. כמפקדה, הקבוצה השתמשה במשרדי תאגיד אורקל בע"מ - תאגיד אותו נאמור הקים וניהל. ההרצה נמשכה 19 חוברות לפני שבוטלה.
ביוגרפיה בדיונית > כרך שני

הרצה זו נכתבה כספין אוף של אירוע "מלחמת אזרחים", ונכתבה לראשונה בשנת 2006 בידי הכותבים ג'סטין גריי וג'ימי פלמיוטי, באיורו של בילי טוצ'י. טוצ'י הוחלף בפרנסיס פורטלה בחוברת החמישית, שהוחלף לאחר חוברת אחת באלברו ריו. בחוברת הבאה הצטרף זב וולס לצוות הכותבים, ובחוברת שאחריה פאלמיוטי וגריי עזבו. בחוברת הבאה וולס הוחלף בקליי מאן, ובחוברת הארבעה-עשר אלווין לי הצטרף כמאייר שני. הסדרה בוטלה בחוברת החמישה-עשר, כחלק מאירועי "מלחמת-עולם הענק הירוק".
ביוגרפיה בדיונית > כרך שני > עלילה

קבוצה זו נוסדה בידי מיסטי נייט וקולין וינג, בעבר צמד "בנות הדרקון", ויחד איתן כללה את שאנג-צ'י, טרנטולה הרביעית, החתולה השחורה, פלדין, האמבאג ואורקה. הם שימשו כאוכפי חוק רישום העל-אנושיים, ולאחר מותו של גוליית, החליטו ללכוד את קפטן אמריקה. לאחר שאיתרו את הקפטן, הצוות פגשו אותו. בעוד מיסטי נייט ושאר הצוות ניסוי למצוא פתרון דיפלומטי, פלדין נטרל את רוב הקבוצה כדי להביס את הקפטן בעצמו, מלבד שאנג-צ'י. שאנג-צ'י הביס את פלדין, והלביש אותו במדיו של הקפטן; כאשר S.H.I.E.L.D הגיעו, פלדין נלקח למעצר.
הקבוצה מגלה פעולה בשוק-השחור, במהלכה הושתלו בכמה וכמה פושעים איברים שנלקחו מחייזרים מגזע הסקרול, מה שנותן למושתלים יכולת שינוי-צורה. הקבוצה נאלצה להילחם באויבתה הישנה של מיסטי נייט, ריקדונה, וצוותה הקטן של נבלי-העל, וזאת תוך כדי קרב נוסף נגד הפושעים בהם הושתלו איברי-הסקרול. לאחר הרפתקאות אלו, הצוות נגרר לעימות נגד אדם-קוף, החבלנית, גרים ריפר, קבוצת "המנהיגים" והדום-בוטים, מה שהוביל למותן של החבלנית ואורקה.
בעקבות מפגש עם הדינוזאור השטני ומון-בוי בארץ הפראית, הקבוצה ומון-בוי נלכדו בספינתם של הענק הירוק והוורבאונד, וזאת במהלך מתקפתם. האמבאג נעשה נגוע בחוצן מגזע הדוגרים, מה שגרם לו לבגוד בצוות ולגרום לעינוין של וינג וטרנטולה. הן ניצלו בידי שאר הצוות, וכנקמה, שאנג-צ'י הרג את האמבאג. הצוות מתפצל; פלדין חוטף את מון-בוי עבור התשלום שהוצע על לכידתו, ובדרך מביס את החתולה השחורה; שאנג-צ'י מחלץ את טרנטולה מהמקום והם בורחים; ולאחר ריב ביניהן, קולין וינג עזבה את מיסטי נייט לבדה, מה שמסמן את פירוק הצוות.
ביוגרפיה בדיונית > כרך שלישי

בשנת 2010, מארוול קומיקס השיקה את הכרך השלישי לסדרה, ששימש כמעין המשך לאירועי "ארץ הצל". בגרסה זו, הצוות פעל יותר כארגון מאשר צוות, בניגוד לכרכים הקודמים. חברי הצוות הראשוניים כללו את מיסטי נייט, פלקון, האלמנה השחורה, מון נייט, אלקטרה, המעניש, איירון פיסט, סילבר סייבל וגוסט ריידר. ספיידרמן הצטרף בחוברת השישית ועזב בחוברת השמינית, ואילו הגרגויל והתכריך הצטרפו בחוברת התשיעית כחלק מאירועי "הפחד עצמו". הצוות התפרק בחוברת Villains for Hire #0.1, כדי לפנות מקום לצוות "נבלים להשכרה".
ביוגרפיה בדיונית > כרך שלישי > עלילה

באירועי "ארץ הצל" בעקבות הגילוי שנינג'ות היד מנסות לחסל חברי מאפיה, מיסטי נייט, פלדין, התכריך וסילבר סייבל התאגדו כדי להילחם בהם. מיסטי נייט, שנשלטה בידי אדון הבובות והאיש הסגול, הרכיבה את הצוות אך נשארה מאחור כמפקחת בגלל הריון מדומה לאיירון פיסט שנוצר בידי מאסטר הבובות והאיש הסגול. דבר זה גרם לה להחלטות קיצוניות, ביניהן צירופו של המעניש לקבוצה. כאשר היא הוצאה מהשליטה בידי איירון פיסט ופלדין נוצרו מתחים בצוות, אך הם נפתרו.
במהלך אירועי "אי העכביש", הקבוצה הוזעקה בידי ראש-העיר ג'יי ג'ונה ג'יימסון לעזור בהסגר על מנהטן, וזאת בעקבות התפשטות מגפה המעניקה לאנשים את כוחות העכביש של ספיידרמן בנוסף לכמה מאפייני עכביש חיצוניים. הם נלחמו בנבלי-על מעברו של קייג', והם כמיסטרו, נייטשייד, קוטונמאות' ומיסטר פיש. בסופו של דבר, הצוות התפרק.
ביוגרפיה בדיונית > נבלים להשכרה

עם פירוק "גיבורים להשכרה", האיש הסגול ומוטאנטית בשם "ציידת-הראשים" הרכיבו צוות של נבלי-על להשכרה, שכלל את אוולאנש, דת'סטוקר, שוקר ונגע העולם התחתון. נבלים להכרה נלחמו בצוות נבלי-על שני בהנהגת מיסטי נייט, שכלל את קרוספייר, נייטשייד, בומבשל וטייגר שארק. בעוד האיש הסגול צירף את בושמאסטר לצוותו, טייגר שארק ובומבשל עזבו את מיסטי נייט בעוד ספיד דימון וליידי סטילט-מן הצטרפו אליה. במהלך פשיטת נבלים להשכרה על בסיס הצוות של מיסטי נייט, ליידי סטילט-מן עורקת לצד של האיש הסגול, יחד עם אדם-קוף, טייגר שארק ובומבשל. צוותה של מיסטי נייט מובס, אך היא חושפת שאימת העולם התחתון היה פלדין, ומגלה כי זכתה לעזרתו של מאסטר הבובות.
ביוגרפיה בדיונית > האוונג'רס העוצמתיים

בתחילת הרצת "האוונג'רס העוצמתיים" השנייה, נראתה גרסה חדשה של גיבורים להשכרה הכוללת את לוק קייג', טיגריס לבן ופאוור מן. בסופו של דבר, כל חברי הצוות הפכו לחברי "האוונג'רס העוצמתיים" יחד עם ספיידרמן העליון, ספקטרום וספיידר-הירו.
ביוגרפיה בדיונית > שכירים עבור כסף

כאשר תדמיתו הציבורית והתקשורתית של דדפול גדלה לטובה, הוא הקים צוות גיבורים להשכרה המורכב מאנשים המחופשים לו, על מנת ש"יוכל להיות בכל מקום" בו-זמנית, להגיע לכל אירוע אליו הוא מוזמן וכדי להרחיב את טווח הפעילות שלו מעבר לארצות הברית. הוא העסיק מספר נבלי-עבר וגיבורי-על ושילם להם כדי שיתחפשו לדמותו, וביניהם נמנים סטינגריי, סולו, מאדקאפ, טרור בע"מ, סלפסטיק ופול קילר. לאחר שלוק קייג' סירב להרשות לקבוצה להשתמש בשם "גיבורים להשכרה", דדפול שינה את שמם ל"שכירים עבור כסף". הקבוצה התפרקה במהלך אירועי "מלחמת אזרחים 2". מאוחר יותר, דומינו הקימה מחדש את הקבוצה תחת הנהגתה, כדי לסייע לדדפול לחלץ את נערה נגאסונית נפיצה. בתחילה חברי הקבוצה היו איש המכונה, איש הגורילה וטבח, אך בהמשך הצטרפו לקבוצה גם דדפול, נערה נגאסונית נפיצה והקוף-המכה.
הערות שוליים

↑  Power Man and Iron Fist #50
↑  Power Man and Iron Fist #54
↑  Power Man and Iron Fist #125
↑  Heroes for Hire #1-19
↑  Heroes for Hire Vol.2 #1-3
↑  Heroes for Hire #4-8
↑  Heroes for Hire #9-10
↑  Heroes for Hire Vol.2 #11-15
↑  Shadowland: Blood on the Streets #1-4
↑  Heroes for Hire Vol.3 #1-12
↑  Spider-Island: Heroes for Hire #1
↑  Villains for Hire #0.1
↑  Villains for Hire #0.1-4
↑  Mighty Avengers Vol.2 #1
↑  Deadpool Vol.4 #1
↑  Deadpool Vol.4 #2
↑  Deadpool Vol.4 #3
↑  Deadpool Vol.4 #17
↑  Deadpool & the Mercs for Money Vol.2 #4-5
דורדון (נהר)

| --- | --- |

גשר מעל הדורדון
 מידע כללי
 אורך:  483 ק"מ
 ספיקה ממוצעת:  380 מ"ק לשנייה
 אגן ניקוז:  23,870 קמ"ר
 מוצא:  פואי דה סנסי
 גובה מוצא הנהר:  1,886 מטרים
 יובלים:  וזר, Gravouse, Gouyne, Lys, Laurence, Labiou, Mamoul, Glane, Gane, Escouach, Gardonnette, Estrop, Gamage, Eyraud, Engranne, Germaine, Mortagne, Soulège, Sombre, Tialle, Virvée, Tournefeuille, Moron, Seignal, Rouille, Ménoire, Rigaud, Nauze, Pont-Aubert, Palsou, Énéa, Durèze, Conne, Maronne, Luzège, Rhue, Caudeau, Isle, Chavanon, Diège, Ouysse, Cère, Bave, Auze, Doustre, Sumène, Couzeau, Dognon, Céou, Borrèze, Barailler, Ruisseau de l'Artaude, Cacrey, Burande, Triouzoune, Tourmente, Souvigne, Couze, Sourdoire, Gestas, Lidoire, Canaudonne (ruisseau) 
 שפך:  ז'ירונד
 מדינות באגן הניקוז:  צרפת
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גארון(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גארון
 
נהר דורדון (בצרפתית: Dordogne, באוקסיטנית: Dordonha) הוא נהר בדרום צרפת שמתחיל בפואי דה סנסי (Puy de Sancy) שהוא ההר הגבוה במאסיף סנטרל ובמורדו הוא מתלכד עם הנהר גארון, והם יוצרים יחד את שפך הנהר ז'ירונד. הז'ירונד זורם לאוקיינוס האטלנטי.
אגן ניקוזו של הנהר הוכרז ב-2012 על ידי אונסק"ו כשמורה ביוספרית.
אטימולוגיה

שלא כפי שניתן לחשוב, השם אינו שם חדש שנוצר מהלחם של Dore (זהב) ו-Dogne. אלא מדובר על שם ותיק שהגיע מקלטית שבה הקידומת Dur או Dour (מים) ייצגה שמות של נהרות כמו נהר דורו. השם הראשון שניתן לנהר שעליו ידוע הוא Durānius ולאחר מכן נקרא בשמות נוספים כמו Dorononia fluvius, Dornonia במאה השביעית ולבסוף Dordonia במאה ה-11.
גאוגרפיה

הנהר דורדון יוצא מהר הגעש הרדום פואי דה סנסי שהוא ההר הגבוה במרכז צרפת. הנהר נוצר באיחוד של שני פלגי הרים, הדור, שמתחיל בראש ההר בגובה של 1,885 מטר, והדון שמתאחד איתו בגובה 1,366 מטר.
הוא זורם כ-500 ק"מ עד העיירה אמבז שבמחוז ז'ירונד, שם הוא מתאחד עם הגארון שיחד יוצרים את שפך הנהר ז'ירונד.
הדורדון עצמו עובר דרך שישה מחוזות ואגן הניקוז שלו עובד דרך חמישה מחוזות נוספים.
הערות שוליים

↑  בכתביו של סידוניוס אפולינאריס
↑  בכתביו של גרגוריוס מטור
| --- | --- |
בקרת זהויות :  NLI: 987007560321505171  BNE: XX5591986  BnF: cb11937044s (data)  GND: 4091152-4  LCCN: sh85039092  NKC: ge129067  SUDOC: 027297853  VIAF: 172225064   WorldCat (עם VIAF): 172225064
דורה (אוניית מעפילים)

דורה הייתה אוניית מעפילים שארגנה ההגנה.
היסטוריה

האונייה הפליגה תחת פיקודו של צבי ספקטור, ובליווי הגדעוני עמירם שוחט (שלימים היה אחד מכ"ג יורדי הסירה).
"דורה" הפליגה מנמל אמסטרדם בהולנד ביוני 1939, ועל סיפונה כ-300 מעפילים. הגיעה לאנטוורפן בבלגיה, שם עלו לסיפונה 180 מעפילים נוספים.
האונייה עברה את מצר גיברלטר. עגנה בנמל מרסין שבטורקיה, כדי להצטייד במים ובמזון.
בשל התנאים הגרועים שבה, היא נקראה בפי הנוסעים: "ספינת ארון המתים". בדרך התחולל מרד של המלחים היווניים, שיושב לבסוף על ידי רב החובל.
האונייה הגיעה, מבלי שנתגלתה על ידי השלטונות בריטים, לחופי ארץ ישראל בקרבת קיבוץ שפיים. כל המעפילים הורדו בשלום, ופוזרו ליישובים ברחבי הארץ.
לקריאה נוספת

יהודה סלוצקי (עורך), ספר תולדות ההגנה, כרך ג: ממאבק למלחמה, הוצאת עם עובד, תל אביב, 1972, עמ' 85-84.
הערות שוליים

↑  מצגת על אוניות העפלה הבלתי ליגליות בין השנים 1934 - 1939, מאת דב בן ישי
ערך זה הוא קצרמרבנושא ציונות ובנושא כלי שיט. אתם מוזמנים לתרום לוויקיפדיה ו.
צבי ספקטור
דוד דוידוף

דוד דוידוף (נולד ב-1 ביולי 1937) הוא כדורגלן עבר ישראלי ומאמן כדורגל ששיחק ואימן בקבוצת בית"ר ירושלים.
דוידוף החל לשחק בקבוצת הנוער הירושלמית בית"ר יהודה. לאחר שהרשים את המאמן אגון פולק, הוא זומן לקבוצה הבוגרת של בית"ר ירושלים כשהוא בגיל 16. בשנת 1955 ערך את משחק הבכורה שלו במדי הקבוצה, במשחק דרבי מול הפועל ירושלים, כשהוא מתופקד בעמדת הקיצוני השמאלי, עמדה בה שיחק לאורך מרבית שנותיו כשחקן.
לאחר שהתגייס לצה"ל פגש את הכדורגלן נחום סטלמך, שלימד אותו את רזי תורת הנגיחות בכדור. דוידוף התאמן וליטש את טכניקת הנגיחה שלו, שהפכה לסימן ההיכר שלו כשחקן. הוא הצטיין בניתור גבוה, ונגיחות עוצמתיות מהן הרבה לכבוש שערים. לימים כונה בתקשורת "ראש הזהב", בדומה לכינויו של סטלמך עצמו. את אחד משערי הנגיחה המפורסמים שלו, כבש במשחק ידידות באצטדיון ימק"א מול הקבוצה הצרפתית טולוז, כשניתר לכדור שהגביה לעברו הקשר אהוד פדרמן.
במדי בית"ר ירושלים שיחק דוידוף אחד עשר עונות, בהן כבש 45 שערי ליגה, והוא משיאני כובשי השערים של המועדון בכל הזמנים. דוידוף שיחק לפרק זמן קצר בקבוצת בית"ר תל אביב, כשזאת נאבקה על חייה בליגה הראשונה.
לאחר פרישתו ממשחק, התבקש על ידי יושב ראש קבוצת בית"ר ירושלים, ראובן ריבלין, להקים מחלקת ילדים למועדון. דוידוף אימן שחקנים דוגמת אלי אוחנה, אבי כהן, סמי מלכה, משה בן ארוש, אהוד אשש ועוד. בעונת 1982/1983 שימש דוידוף כמאמן הקבוצה הבוגרת של בית"ר ירושלים, ולאחריה חזר לאמן במחלקות הנוער והילדים של המועדון.
דוד דוידוף הוא אביו של במאי הקולנוע והטלוויזיה עודד דוידוף.
דווייט אייזנהאואר (CVN-69)

| --- | --- |
סמל נושאת המטוסים "דווייט אייזנהאואר (CVN-69)")
"דווייט אייזנהאואר (CVN-69)"
"דווייט אייזנהאואר (CVN-69)"
 תיאור כללי
 מוטו:  I Like Ike או Greater Each Day
 סוג אונייה:  נושאת מטוסים
 צי:  צי ארצות הברית
 דגל הצי:  ארצות הברית ארצות הברית
 סדרה:  נושאות המטוסים מסדרת נימיץ
 סדרה קודמת:  נושאות המטוסים מסדרת קיטיהוק
 סדרה עוקבת:  נושאות המטוסים מסדרת ג'רלד פורד
 אוניות בסדרה:  10 (אנייה מספר 2 בסדרה)
 חלק מסדרה:  אייזנהאואר סטרייק גרופ 
 ציוני דרך עיקריים
 מספנה:  Newport News Shipbuilding (אנ') בעיר ניופורט ניוז במדינת וירג'יניה
 הוזמנה:  29 ביוני 1970
 תחילת הבנייה:  15 באוגוסט 1970
 הושקה:  11 באוקטובר 1975
 תקופת הפעילות:  18 באוקטובר 1977 – הווה (47 שנים)
 מלחמות וקרבות:  מבצע טופר העיט  מלחמת המפרץ  מלחמת אפגניסטן (2001–2014)  המתקפה האווירית בתימן (2024)
 מידות
 הֶדְחֶק:  101,600 טון
 אורך:  332.8 מטר  317.0 מטר (קו המים)
 רוחב:  76.8 מטר  40.8 מטר (קו מים)
 שוקע:  11.3 מטר (הגבלה מקסימלית 12.5 מטר)
 נתונים טכניים
 מהירות:  30 קשר (56 קמ"ש)
 גודל הצוות:  3,532 מלחים, צוות ים  2,480 צוות אוויר
 טווח שיוט:  20–25 שנה
 הנעה:  2 כורים גרעינים מסוג "A4W reactor" (אנ') מתוצרת "Westinghouse Electric Company" (אנ')  4 טורבינות קיטור; 260,000 כ"ס  4 צירים להנעת המדחפים (4 × shafts)
 אמצעי לחימה
 חימוש:  2 מערכות משגרים טילי קרקע (סיפון) - אוויר ("RIM-116 Rolling Airframe Missile" (אנ'))  2 מערכות משגרים "RIM-7 Sea Sparrow" (אנ') מסוג: Mk 57 Mod3
 אמצעי גילוי ול"א:  "AN/SPS-48" (אנ') עבור "3-D air search radar"  "AN/SPS-49" (אנ') עבור "2-D air search radar"  "AN/SPQ-9" (אנ') עבור target acquisition radar  "AN/SPN-46" (אנ') עבור air traffic control radars  "AN/SPN-43C" עבור air traffic control radar  "AN/SPN-41" עבור landing aid radars  "4 × Mk 91 NSSM guidance systems"  "4 × Mk 95 radars" לוחמה אלקטרונית מערכת ל"א מסוג "AN/SLQ-32 Electronic Warfare Suite" (אנ')  מערכת ל"א אמצעי נגד טורפדו מסוג "AN/SLQ-25 Nixie" (אנ')
 מטוסים:  90 מסוקים ומטוסים
 
דווייט אייזנהאואר (CVN-69) (באנגלית: USS Dwight D. Eisenhower (CVN-69)) היא נושאת מטוסים מסדרת נימיץ המשרתת בצי ארצות הברית, ומונעת באנרגיה גרעינית על ידי שני כורים גרעיניים.
נושאת המטוסים "דווייט אייזנהאואר (CVN-69) "קרויה על שמו של נשיא ארצות הברית ה-34 דווייט אייזנהאואר.
כינוי נושאת המטוסים: "Mighty Ike" או "Ike".
פעילות מבצעית

בינואר 1979 "דווייט אייזנהאואר (CVN-69)" הפליגה לפריסה הראשונה שלה לים התיכון. במהלך פריסה זו, בחופי ישראל, ביקר ראש ממשלת ישראל מנחם בגין ב-"דווייט אייזנהאואר (CVN-69)".
נושאת המטוסים "דווייט אייזנהאואר (CVN-69)" השתתפה באפריל 1980 במבצע טופר העיט, בשנות התשעים במלחמת המפרץ, ולאורך השנים בתמיכה בפעילות הצבאית האמריקאית בעיראק ובאפגניסטן (מלחמת אפגניסטן (2001–2014)).
ב-1 במרץ 2020 עם התעצמות הקרבות האוויריים באידליב והאיום הטורקי לפתוח במלחמה נגד בשאר אל-אסד נכנסה נושאת המטוסים האמריקנית "אייזנהאואר" לים התיכון.
ב-14 באוקטובר 2023, בזמן מלחמת חרבות ברזל, לפי הוראת נשיא ארצות הברית ג'ו ביידן, נושאת המטוסים נשלחה לישראל לשם הבעת תמיכה והרתעת איראן שמא תתקוף את ישראל ותצטרף למלחמה.
ב-12 בינואר 2024, בהוראת הנשיא ג'ו ביידן השתתפה נושאת המטוסים בתקיפה האווירית בתימן בה תקפו כוחות ארצות הברית ובריטניה יעדים צבאיים של החות'ים; לאחר שאילו איימו על חופש השייט הבינלאומי בים סוף.
שיפוצים

ממרץ 1978 עד יולי 1978.
מינואר 1981 עד מאי 1981.
מאוגוסט 1982 עד אוקטובר 1982.
מאוקטובר 1985 עד אפריל 1987 (שיפוץ מקיף כולל החלפת מכ"ם SPS-43.
מאוקטובר 1988 עד מרץ 1989.
מאוקטובר 1990 עד ינואר 1991.
מינואר 1993 עד נובמבר 1993.
מאוקטובר 1995 עד ינואר 1997 (שיפוץ מקיף כולל הרכבה רציף עלייה נוסף למטוסים).
מפברואר 1999 עד יוני 1999.
ממאי 2001 עד מרץ 2005 (שיפוץ מורכב כולל החלפת מגדל רדאר).
מינואר 2008 עד יולי 2008.
מספטמבר 2010 עד יוני 2011.
מספטמבר 2013 עד מאי 2015.
מאוגוסט 2017 עד היום.
תמונות

"דווייט אייזנהאואר (CVN-69)"
"דווייט אייזנהאואר (CVN-69)"
"דווייט אייזנהאואר (CVN-69)"
"דווייט אייזנהאואר (CVN-69)"
טיל מסוג "RIM-7" משוגר מנושאת המטוסים "דווייט אייזנהאואר (CVN-69)" (שנת 1981)
"דווייט אייזנהאואר (CVN-69)"
"דווייט אייזנהאואר (CVN-69)"
"דווייט אייזנהאואר (CVN-69)"
"דווייט אייזנהאואר (CVN-69)"
ראו גם

אנרגיה גרעינית
לקריאה נוספת

"דווייט אייזנהאואר (CVN-69)" (rikoooo.com)
הערות שוליים

↑  "דווייט אייזנהאואר (CVN-69)" navysite.de/cvn/cvn69
↑  "דווייט אייזנהאואר (CVN-69)" - היסטוריה public.navy.mil/airfor/cvn69/Pages/History
↑  "דווייט אייזנהאואר (CVN-69)" navylive.dodlive.mil/tag/uss-dwight-d-eisenhower-cvn-69
↑  "דווייט אייזנהאואר (CVN-69)" navysite.de/cvn/cvn69deploy
↑  "דווייט אייזנהאואר (CVN-69)" history.navy.mil/content/dam/nhhc/research/archives/command-operation-reports/ship-command-operation-reports/d/dwight-d-eisenhower-cvn-69/pdfs/1988
↑  עם התעצמות הקרבות האוויריים באידליב והאיום הטורקי לפתוח במלחמה נגד אסד נכנסה נושאת המטוסים האמריקנית 'אייזנהור' לים התיכון תיק דבקה, 2 במרץ 2020
↑  Tom Bowman, U.S. and U.K. strike Houthi targets in Yemen, NPR, ‏11/1/24
| --- | --- |
בקרת זהויות :  LCCN: no2010032517  VIAF: 139957914   WorldCat (עם VIAF): 139957914
דורדוי בישקק

סמל הקבוצה בעבר
מועדון הכדורגל דורדוי בישקק הוא מועדון כדורגל קירגיזי שבסיסו בבישקק, קירגיזסטן. המועדון הוקם בשנת 1997 ולרשותו זכייה ב-11 תוארי אליפות, שהופכים אותו למועדון המעוטר ביותר במדינה.
המועדון נמצא בבעלות איגוד "דורדוי", קבוצת חברות שבבעלותן גם שוק דורדוי בבישקק.
היסטוריה

המועדון הוקם בשנת 1997 ומאז 2004 נחשב לאחד ממועדוני הכדורגל המוצלחים במדינה.
היסטוריה > שמות

1997: דורדוי נארין
1998: דורדוי ז'אשטיק סקי"ף נארין
1999: דורדוי נארין
2004: דורדוי-דינמו נארין
2010: דורדוי
תארים

ליגת העל הקירגיזית: 2004, 2005, 2006, 2007, 2008, 2009, 2011, 2012, 2014, 2018, 2019, 2020
הגביע הקירגיזי: 2004, 2005, 2006, 2008, 2010, 2012, 2014, 2016, 2016, 2017, 2018
הסופרקאפ הקירגיזי: 2012, 2013, 2014, 2019
גביע הנשיא האסייתי: 2006, 2007
הערות שוליים

↑  Dordoi Dynamo (ברוסית)
דוקטור ת'ורן (סדרת טלוויזיה)

| --- | --- |

עטיפת DVD של הסדרה
 מבוסס על:  הרומן דוקטור ת'ורן מאת אנתוני טרולופ
 סוגה:  דרמה תקופתית
 כותבים:  ג'וליאן פלוז
 בימוי:  ניאל מקורמק
 שחקנים:  טום הולנדר סטפני מרטיני הארי ריצ'רדסון רבקה פרונט ריצ'רד מקייב איאן מקשיין אליסון ברי ג'נין דוביצקי אדוארד פרנקלין דני קיריין ניל בארלו גווינת' קיוורת' פיבי ניקולס טים מקמולן קייט או'פלין טום בל ניקולס רואו בן מור
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  3
 הפקה
 מפיק:  טד צ'יילדס הלן גרגורי
 מפיקים בפועל:  ג'וליאן פלוז כריסטופר קלי מארק רדהד הארווי ויינסטין 
 חברת הפקה:  Hat Trick Productions
 עורכים:  גאי בנסלי ג'יימי טרוויל
 אתר צילומים:  וסט וייקומב פארק פארק אוסטרלי נבוורת' האוס טירת איסטנור בית טינטספילד והאחוזה לאקוק טירת קומב
 צלמים:  ג'ון ג'נאוס
 מוזיקה:  אילן אשקרי
 אורך פרק:  47–53 דקות
 שידור
 רשת שידור:  ITV
 רשת שידור בישראל:  yes הטלוויזיה בלוויין
 תקופת שידור מקורית:  6 במרץ 2016 – 20 במרץ 2016
 קישורים חיצוניים
 דף התוכנית ב-IMDb
דוקטור ת'ורן (באנגלית: Doctor Thorne) היא מיני-סדרה בת שלושה חלקים שכתב ג'וליאן פלוז על פי הרומן באותו שם מאת אנתוני טרולופ עבור רשת ITV. מרי ת'ורן, צעירה חסרת פרוטה שזהות הוריה לא ידועה, גדלה בחסותו של הרופא הכפרי ד"ר ת'ורן. היא מבלה זמן רב משנות התבגרותה בחברת בני משפחת גרשם מגרשמסברי פארק. עברה של מרי והקשיים הכלכליים של משפחת גרשם מאיימים על הקשרים שביניהם.
תקציר עלילה

הסיפור מתרחש במחוז ברסטשייר הבדיוני של אנתוני טרולופ בשנות החמישים של המאה ה-19. ד"ר ת'ורן החביב מגדל את אחייניתו, בעקבות המאורע שמוצג בסצנת הפתיחה של הסדרה. ריב והאשמות בין מר סקטצ'רד ומר ת'ורן מובילים למותו של ת'ורן. בהווה, עשרות שנים אחר כך, פרנק גרשם מאוהב במרי, אבל משפחתו זקוקה לכסף כדי להציל את האחוזה. והם מצפים מפרנק שיתחתן עם יורשת עשירה.
סר רוג'ר סקטצ'רד מנצח בבחירות המקומיות את מר מופאט, אבל זמן קצר אחר כך הוא מתמוטט בשל מצבו הבריאות הרעוע. ד"ר ת'ורן ומרי מטפלים בו. מתבררים פרטים בקשר להוריה של מרי, וסר רוג'ר מבין שהיא גם אחייניתו. בנו של רוג'ר, לואי סקטצ'רד, נקרא לחזור לביתו ונראה בבירור שלא אכפת לו כלל מאביו. ד"ר ת'ורן מגלה שלואי מטפח תקוות לגבי אחייניתו מרי.
מיס דנסטבל, אמריקאית עשירה, מעודדת את פרנק להמשיך בחיזוריו אחר מרי. זה בניגוד לרצון משפחתו שפרנק יתחתן עם אישה עשירה.
אמו של פרנק, ליידי ארבלה, וגיסתה הרוזנת דה קורסי משכנעות את מרי לשחרר את פרנק מהתחייבותו לנישואים. לטענתן זה אנוכיות מצדה להינשא לו ובכך לגרום לחורבן כלכלי לפרנק ולכל משפחתו.
לואי סקטצ'רד שכמו אביו הורס את בריאותו בשתייה מופרזת, מבזה את עצמו בארוחת ערב עם ד"ר ת'ורן ומשפחת גרשם.
צוות השחקנים

טום הולנדר – דוקטור ת'רון
סטפני מרטיני – מרי ת'ורן
הארי ריצ'רדסון – פרנק גרשם
רבקה פרונט – ליידי ארבלה גרשם
ריצ'רד מקייב – פרנק גרשם האב
איאן מקשיין – סר רוג'ר סקטצ'רד
אליסון ברי – מיס דנסטבל
ג'נין דוביצקי – ליידי סקטצ'רד
אדוארד פרנקלין – לואי סקטצ'רד
דני קיריין – מר מופאט
ניל בארלו – ביאטריס גרשם
גווינת' קיוורת' – אוגוסטה גרשם
פיבי ניקולס – הרוזנת דה קורסי
טים מקמולן – הרוזן דה קורסי
קייט או'פלין – ליידי אלכסנדרינה דה קורסי
טום בל – לורד פורלוק
ניקולס רואו – מורטימר גייזבי
אלכס פרייס – הכומר קיילב אוריאל
קרסידה בונאס – פיישנס אוריאל
בן מור – קוסט
ג'יין גוומיר – ג'נט ת'אקר
שון סרנאו – ג'ונה
דייוויד סטרן – מר רומר
אד קרטרייט – משרת
מייקל גריידי-הול – משרת אישי של סקטצ'רד
מארק קרטר
הפצה

הסדרה נרכשה בארצות הברית על ידי חברת Weinstein Company. החל מ-20 במאי 2016 מופצת הסדרה ב-Amazon Prime.
הערות שוליים

↑    Ceri Radford, ‏Doctor Thorne review: Fellowes and Trollope is a happy marriage, The Telegraph, 7 March 2016
↑  "The latest offering from the creator of 'Downton Abbey' has already aired in the U.K., with The Weinstein Co. picking up rights for the U.S." נבדק ב-21 במרץ 2016. {{cite web}}:  (עזרה)
↑  "Amazon Prime adds 'Downton Abbey' creator's 'Doctor Thorne' adaptation". נבדק ב-31 באוגוסט 2016. {{cite web}}:  (עזרה)
ד'רע"ז

ד'רע"ז (4277)  היא שנה עברית  אשר  החלה ביום א' בתשרי, אור ל-12 בספטמבר 516 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 517. שנה מסוג בשה, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'רע"ד

ד'רע"ד (4274)  היא שנה עברית  אשר  החלה ביום א' בתשרי, אור ל-16 בספטמבר 513 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 514. שנה מסוג בשה, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'רע"ו

ד'רע"ו (4276)  היא שנה עברית  אשר  החלה ביום א' בתשרי, אור ל-24 בספטמבר 515 (לפי הלוח היוליאני, שהיה נהוג אז), והסתיימה ביום כ"ט באלול, 11 בספטמבר 516. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל